Downloaded from YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Θα βάλω μπρος...
και θα αρχίσει η παραγωγή.
Ο Τζον έχει μια πολύ ξεχωριστή αποστολή.
Προσπαθεί να επικοινωνήσει με εξωγήινους.
Ξεκίνησα μόνος μου. Με τη βοήθεια του παππού μου.
Ζούσα με τη γιαγιά και τον παππού μου στο βόρειο Μίσιγκαν.
Ξεκίνησα φτιάχνοντας ηλεκτρονικό εξοπλισμό,
για να επικοινωνήσω με ό,τι μπορεί να υπάρχει πέρα από τη Γη.
Σιγά σιγά, κατέλαβε το δωμάτιό μου.
Όλο και πρόσθετα εξοπλισμό.
Τα επόμενα δύο χρόνια, προχώρησε και στο σαλόνι.
Έπιανε ολοένα και περισσότερο χώρο.
Ήμουν κυρίως αυτοδίδακτος.
Μου ερχόταν μια ιδέα, και ολοκλήρωνα το όραμα
κάνοντάς την πραγματικότητα.
Ήθελα πάντα να εξερευνώ,
να κοιτώ πέρα από όσα έχουμε εδώ.
Φανταζόμουν πολλούς εξωγήινους κόσμους.
Φανταζόμουν την επικοινωνία μας.
Η στιγμή που θα μπορούμε να μοιραστούμε γνώσεις και σκέψεις
και να επικοινωνήσουμε με άλλο είδος είναι κάτι
που ξεπερνά τη φαντασία μας.
Νομίζω ότι λαμβάνω ραδιοκύματα.
Αποφάσισα ότι ο καλύτερος τρόπος να επικοινωνήσω
ήταν να εκπέμψω σήμα προς το διάστημα.
Το καλύτερο σήμα θα ήταν η μουσική.
Ουσιαστικά, αυτές οι εκπομπές
γίνονταν από έναν μεγάλο πύργο έξω από το σπίτι μας.
Ήθελα να στείλω μουσική στο διάστημα, γιατί τη θεωρώ παγκόσμια γλώσσα.
Και δεν μιλάω για ιδιαίτερα εμπορική μουσική.
Εννοώ τζαζ, ηλεκτρονική, Kraftwerk, Tangerine Dream, Harmonia
και πολλούς άλλους.
Αφρικανική μουσική,
μουσική διάφορων περιοχών της Ανατολής.
Ρέγκε. Άφρο-μπιτ.
Κάτι που μου άρεσε πολύ να στέλνω ήταν μουσική γκάμελαν.
Είναι υπέροχο είδος μουσικής.
Ο Τζον Σέπερντ έχει αφιερώσει τον χρόνο, τα λεφτά και την ενέργειά του
στην προσωπική του αναζήτηση για εξωγήινους.
Στέλνω παραδοσιακή ή δημιουργική μουσική στο διάστημα.
Την εκπέμπω μισό εκατομμύριο, ένα εκατομμύριο μίλια μακριά.
Τη διπλάσια απόσταση από το φεγγάρι.
Εδώ Project STRAT. Σταθμός Γης 1.
Εκπέμπω από το πανέμορφο βόρειο Μίσιγκαν.
Ακούτε το συγκρότημα Harmonia.
Άλλη μια εκπομπή έφτασε στο τέλος της. Εδώ Project STRAT.
Αν υπάρχουν εξωγήινοι που μας ακούν, συντονιστείτε και αύριο στις 9 μ.μ.
για περισσότερη μουσική. Εδώ Τζον Σέπερντ.
Τη μητέρα μου δεν τη θυμάμαι πολύ.
Τα πράγματα ήταν δύσκολα.
Δεν μεγάλωνα και στο καλύτερο περιβάλλον.
Ο μπαμπάς μου έφυγε όταν ήμουν νεογέννητο.
Η γιαγιά μου με λυπήθηκε και με πήρε μαζί της.
Είχα πολύ λίγες επαφές με τη μητέρα μου.
Ήταν λίγο διαφορετική από μένα.
Όχι και εξωγήινη. Δεν είναι η σωστή λέξη.
Απλώς, διαφορετική.
Οι πιο ωραίες αναμνήσεις μου είναι με τη γιαγιά και τον παππού μου.
Με φρόντισαν, με μεγάλωσαν.
Μερικές φορές, ο δρόμος που έχω επιλέξει στη ζωή μου
είναι σαν μοναχικό μονοπάτι σε βουνό, που οδηγεί
σε ψηλότερες κορυφές.
Από κει, μπορείς να δεις κάτι που πολλοί δεν βλέπουν.
Και συνήθως πας μόνος σου.
Δεν έχεις παρέα μαζί σου.
Έστησα όλη αυτήν την επιχείρηση
σε ένα μικρό σπιτάκι στη μέση μιας αραιοκατοικημένης περιοχής.
Μικρή πόλη, στην ύπαιθρο.
Ο τρόπος ζωής μου, συγκριτικά με τον τοπικό τρόπο ζωής
είναι αρκετά διαφορετικός.
Το μυαλό μου ήταν στο διάστημα,
ενώ το σώμα μου, σε αυτήν τη μικρή κοινωνία,
σε αυτήν τη μικρή και γαλήνια αγροτική περιοχή.
Το μυαλό μου, όμως, ταξίδευε στο σύμπαν.
Όταν ήμουν 12, 14 ετών, συνειδητοποίησα ότι ήμουν διαφορετικός,
ότι ήμουν γκέι.
Ήταν δύσκολο να είσαι γκέι στο Μίσιγκαν τότε.
Είναι μια σκληρή πραγματικότητα, ειδικά στην ύπαιθρο.
Εκεί ο κόσμος δεν έχει τόση κατανόηση, ας πούμε.
Δεν έχει.
Νομίζω ότι η πραγματική δυσκολία είναι η μοναξιά.
Δεν μπορείς, ας πούμε, να βγαίνεις με κάποιον
και να μην καταλάβει ότι διαφέρεις.
Το να βρω κάποιον στο ίδιο μήκος κύματος
και να μπορώ να μοιραστώ τη ζωή μου
είναι σχεδόν απίθανο.
Αν και πιστεύω ότι υπάρχει κάποιος για όλους.
Όσο περνούσε ο καιρός, ο εξοπλισμός κυρίευε το σπίτι μου.
Χρειαζόμασταν περισσότερο χώρο.
Εγώ και η γιαγιά μου βάλαμε τα λεφτά μας, για να επεκταθούμε.
Είχαμε πολύ χώρο για επέκταση.
Το project μπορούσε να υλοποιηθεί πλήρως.
Ο Τζον Σέπερντ το αποκαλεί Project STRAT.
Τηλεμετρία ειδικής έρευνας και εντοπισμού.
Από το υπόγειό του, περνούν 60.000 volt
που τροφοδοτούν ένα σήμα που εκπέμπεται στο διάστημα.
Οπότε, έφτιαξα αυτόν τον διώροφο...
πομπό που εκπέμπει στο εξωδιάστημα. Είναι αντηχείο, ουσιαστικά.
Μου επέτρεψε να εκπέμπω πιο μακριά και πιο βαθιά στο διάστημα.
Το Project STRAT είχε γίνει μεγάλη επιχείρηση.
Ήμουν απασχολημένος δημιουργώντας άλλες συσκευές επικοινωνίας.
Δεν σταμάτησα ποτέ την προσπάθεια να επικοινωνήσω.
Και ο ενθουσιασμός μου ήταν πάντα εκεί, η προσδοκία
ότι κάτι θα γινόταν.
Ας περάσουμε σε λίγη αφρικανική ποπ που θα ζεστάνει το απόγευμά σας.
Ήταν πάντα μια εξερεύνηση. Ήταν πάντα μια κατάσταση ονείρου.
Οπότε, το συνέχισα. Στα 25, στα 30 χρόνια μου.
Δεν μπορώ να πω ότι συγκέντρωσα
δεδομένα που έχουν κάποια σημασία,
ειδικά σχετικά με ΑΤΙΑ.
Όμως, όσον αφορά την έμπνευση, τις δημιουργικές ιδέες,
είχα τη δυνατότητα να τα κάνω όλα.
Και να μοιραστώ τα αποτελέσματα με άλλους.
Γέμισε τη ζωή μου. Της έδωσε κάτι. Νόημα.
Τα απομεινάρια του Project STRAT είναι σε αυτό το κτήριο.
Ο εξοπλισμός έχει αποσυναρμολογηθεί,
μα το πνεύμα του είναι ακόμη εδώ.
Αυτή ήταν μια κονσόλα χαρτογράφησης δεδομένων.
Αναρίθμητα εξαρτήματα, ξεχωριστά πράγματα.
Εξοπλισμός δορυφορικής επικοινωνίας,
λυχνίες υψηλής τάσης για την εκπομπή μικροκυμάτων.
Πάρα πολλά πράγματα, όλα μέρη του εργαστηρίου.
Όπως και ο επιταχυντής εκπομπής
με τον οποίο εκπέμπαμε σήματα στο διάστημα.
Αυτά είναι τα απομεινάρια, τα τελευταία κομμάτια σκέψης.
Αναγκάστηκα να σταματήσω ελλείψει χρημάτων,
κάτι που οδήγησε στην αγανάκτηση και την κατάθλιψη.
Όμως, συνειδητοποίησα ότι ήταν ώρα να προχωρήσω.
Δεν είχα κάνει ποτέ σοβαρή σχέση με κάποιον
ή κάτι τέτοιο. Όμως, το 1993,
γνώρισα κάποιον που αγαπώ πραγματικά, τον Τζον Λιτρέντα.
Ήμασταν και οι δύο σε ένα κλαμπ.
Εκεί γνωριστήκαμε.
Όταν μπήκε στο κλαμπ, εγώ ήμουν ήδη εκεί.
Με εντυπωσίασε πολύ η εμφάνισή του.
Το βλέμμα του. Ήταν πολύ διαφορετικός.
Η έλξη μου στην εμφάνισή του ήταν σχεδόν άμεση.
Όταν πρωτογνώρισα τον Τζον, σκέφτηκα,
"Αυτός ο τύπος είναι διαφορετικός. Κινεί το ενδιαφέρον μου.
Θέλω να τον γνωρίσω".
Ένιωσα ότι έπρεπε να βρω το κουράγιο
και να πάω τουλάχιστον να συστηθώ.
Και μετά από κει,
πήραμε μπρος για τα καλά.
Συζητούσαμε για μουσική, για παράξενη μουσική που μας άρεσε.
Ο χαρακτήρας του Τζον είναι πολύ τρυφερός.
Αυτό που μου αρέσει σε εκείνον είναι η ζεστασιά και η κατανόησή του.
Όταν τον γνώρισα, κατάλαβα ότι ήταν
τρυφερός, στοργικός, ευαίσθητος, υπομονετικός.
Σκέφτηκα, "Είναι ξεχωριστός. Δεν βρίσκεις τέτοιους ανθρώπους κάθε μέρα".
Κι αυτό πιστεύω ότι ψάχνουν όλοι, λίγο πολύ,
μα δεν το βρίσκουν πάντα.
Ήμουν ένας από τους τυχερούς
και νομίζω ότι το βρήκα όταν γνώρισα τον Τζον.
Κατάφερα να επικοινωνήσω.
Ήθελα να γνωρίσω το άγνωστο. Μα το άγνωστο είναι ακριβώς αυτό, άγνωστο.
Ψάχνεις και συνεχίζεις να ψάχνεις, πιστεύοντας ότι κάτι υπάρχει εκεί έξω.
ΕΙΣ ΜΝΗΜΗΝ ΤΗΣ ΑΪΡΙΝ ΛΑΜ 1905-1988
Υποτιτλισμός: Νίκος Σταματουλάκης